जिला कलक्टर व जिला निर्वाचन अधिकारी श्री ज्ञानाराम ने बताया कि विधानसभा आम चुनाव 2018 के दौरान भारत निर्वाचन आयोग के निर्देशानुसार मतदाताओं को सुविधा प्रदान करने की दृष्टि से प्रत्येक घर के मतदाताओं की जानकारी के लिये सहायता पुस्तिका उपलब्ध करवाई जायेगी। यह पुस्तिका मतदान तिथि से पूर्व वोटर पर्ची के साथ मतदाताओं को उपलब्ध करवायी जायेगी। पुस्तिका में मतदान की तिथि, मतदान का समय, बीएलओ के टेलीफोन नम्बर, मतदान केन्द्र पर मतदाता की पहचान स्थापित करने वाले महत्वपूर्ण दस्तावेजों की जानकारी, हेल्पलाईन नम्बर की सूची आदि जानकारियों का अंकन होगा।